projecte-aina/catalan_government_crawling huggingface dataset:
Abans d'arribar a la pubertat o adolescència, no hi ha sensacions exclusivament sexuals ni objectes o estímuls que tinguin un significat clarament eroticosexual.
És a partir de l'adolescència, en relació amb els canvis biològics, fisiològics, psicològics i socials, quan es produeix un altre canvi: l'orientació sexual.
No és estrany que t'agradin tant els nois com les noies.
Les persones del mateix sexe et poden agradar pel fet de compartir afeccions comunes, inquietuds, vivències i emocions.
També és possible que necessitis experimentar amb aquestes persones, jocs de tipus sexual per conèixer-vos millor, tot i que això no vol dir que l'atracció sigui sempre sexual.
Tenir contacte amb persones del mateix sexe durant l'adolescència no significa que siguis homosexual.
Els adolescents comenceu a tenir sensacions a les quals doneu un significat purament sexual, i determinats objectes externs són font d'atracció.
És l'etapa de la vida en la qual el desig sexual arriba al punt més alt.
L'orientació sexual comença a consolidar-se.
En parlar d'orientació sexual, es fa referència al tipus d'objectes pels quals els joves us sentiu atrets sexualment i cap als quals s'orientarà o dirigirà el vostre desig sexual.
Les formes d'orientació sexual són: l' heterosexual, l' homosexual i la bisexual.
Les persones heterosexuals se senten atretes per les persones del sexe oposat, les homosexuals per les persones del seu mateix sexe, i les bisexuals per les persones dels dos sexes.
Actualment, es pensa que, tant l'heterosexualitat com l'homosexualitat i la bisexualitat, són alternatives diferents del desig sexual que no comporten cap risc psíquic ni físic per a la persona o per al grup social.
" En el model social i educatiu que hem heretat no s'han proporcionat registres positius sobre l'homosexualitat, la transsexualitat o la bisexualitat, i generació rere generació, infants, adolescents i joves han mantingut estigmes i prejudicis al voltant d'aquestes orientacions sexuals, però cal eliminar el risc d'aïllament que poden sentir els joves i donar suport a les famílies ".
Vegeu el web del Departament de Benestar Social i Família
Els factors responsables que una persona adopti una orientació heterosexual o homosexual segueixen sent desconeguts, malgrat que sembla que l'orientació és anterior a les conductes, o sigui que les persones (homes - dones) tenen fantasies heterosexuals o homosexuals abans de tenir experiències sexuals.
No se sap què és el que determina que les fantasies siguin d'un tipus o d'un altre.
És un estat emocional molt intens que provoca sentiments cap a una persona: alegria, desig intens d'intimitat i unió física (volem tocar-la, abraçar-la, tenir-hi relacions sexuals...), desig que ens correspongui, por que no li agradem...
Pensem tot sovint en la persona de qui estem enamorats i això interfereix en la nostra activitat normal: perdem la concentració; en veure-la sentim nerviosisme, se'ns accelera el cor, tenim ganes d'estar junts tot el dia i la idealitzem: només li veiem els trets positius de forma molt subjectiva.
A més, som més sensibles a les seves necessitats i se'ns altera la percepció de la realitat.
L'estat d'enamorament ens pot dur a confondre els sentiments per confiar amb excés en aquesta persona.
La situació no sempre és ideal: pot ser, per exemple, que no ens correspongui amb el respecte i l'afecte que ens mereixem com a persones.
Si és així, CUIDA'T, PROTEGEIX-TE i NO HO TOLERIS!
És una relació afectiva entre dues persones o més.
És una de les relacions interpersonals més comunes, que la majoria de les persones experimentem al llarg de la vida.
L'amistat es dóna en diferents etapes i en diferents graus d'importància i transcendència.
L'amistat sorgeix amb les persones amb qui tenim inquietuds semblants.
Hi ha amistats que neixen als pocs minuts de relacionar-nos-hi i altres que triguen anys a fer-ho.
Hi ha amistats que duren tota la vida.
L'amistat es demostra amb la preocupació per l'amic o l'amiga, i amb l'interès pel seu benestar i pels seus problemes.
Per això, procurem reunir-nos, comunicar-nos o conviure amb els nostres amics.
Un amic o una amiga és la persona que hi és en tot moment, la que ens escolta, ens anima, i ens ajuda si estem decaiguts.
Entenem com agressió sexual tota relació no consentida, aconseguida per violació i intimidació.
No serà vàlid el consentiment obtingut mitjançant violència o intimidació o l'atorgat per un o una menor de 13 anys o per una persona amb incapacitat.
L'agressió es considera una violació si hi ha un accés corporal per via vaginal, anal o bucal o introducció de membres corporals o objectes per alguna de les dues primeres vies.
Els maltractament físics comencen habitualment per petits cops, puntades de peu, pessigades, empentes, estirades de cabells...
I el més segur és que s'agreugin cada vegada més.
Al principi, la persona que t'agredeix et diu que no volia agredir-te, que se li ha escapat o fins i tot que era una broma i et demana perdó.
Aquestes petites agressions ja indiquen una situació de perill que has de tallar tan aviat com puguis, per evitar que es converteixin en situacions més greus, amb risc per a la teva salut i, fins i tot, a vegades, per a la teva vida.
Si t'amenaça o pega amb objectes o utilitza armes blanques, la situació és molt greu.
L'abús sexual és un tipus de maltractament donat per una coacció o imposició a fer alguna cosa de caràcter sexual en contra de la pròpia voluntat.
La persona que abusa sexualment té una posició clarament de poder sobre la persona abusada.
Aquest poder es pot donar per la diferència d'edat, per un major control, una major maduresa psicològica i biològica.
És per això que els menors i les persones amb discapacitat física i/o mental són els que major risc tenen de patir abusos.
Generalment no hi ha violéncia física en l'abús, però n'hi pot haver.
L'abús sexual, es pot donar amb contacte físic (tocaments, penetració bucal, genital o anal o introducció d'objectes) o sense contacte físic (exhibicionisme, fotografies de contingut sexual, visualització de pel·lícules pornogràfiques,...).
Es consideren abusos sexuals no consentits, els que es fan a menors de 13 anys, a persones privades de sentit, amb discapacitats o a persones amb trastorn mental.
Aquí pots trobar enllaços a més recursos.
El servei d'atenció permanent del 900 900 120 contra la violència masclista és gratuït i confidencial i funciona tots els dies de l'any, durant les 24 hores del dia.
900 contra la violència masclista
Sensibilitzem i alertem sobre riscos de navegació a Internet i xarxes socials per la ciutadania, amb especial atenció a nens, adolescents, pares i docents.
Cada centre educatiu ha de gestionar les situacions potencialment conflictives tenint en compte els criteris pedagògics del seu projecte i en el marc de la normativa vigent.
Pot comptar també amb l'assessorament dels professionals dels serveis educatius i, si escau, de la Inspecció d'Educació.
Unitat de Suport a la Convivència Escolar
Infància Respon és un servei públic d'atenció exclusivament telefònica, gratuït i permanent, que funciona vint-i-quatre hores al dia, els 365 dies de l'any, que té l'objectiu de prevenir i detectar els maltractaments d'infants i adolescents, posant especial atenció en els casos d'assetjament a les escoles, ciberassetjament, violència masclista en adolescents i abusos sexuals.
Mitjançant aquest servei, la Direcció General d'Atenció a la Infància i Adolescència (DGAIA) endega l'activació dels protocols que corresponguin, mobilitza l'equip a qui pertoqui actuar (segons la tipologia de la trucada).
Treballem en el disseny i implementació d'un sistema d'observació permanent davant la discriminació i l'homofòbia, bifòbia, transfòbia en els diferents escenaris on es puguin produir.
A l'OCH podràs beneficiar-te dels següents serveis: Atenció a la víctima; Oficina de denúncies i formació i recerca
La pàgina jove on consultar sobre tots els temes que et poden interessar: feina, ajuts, salut, vacances i estades, solidaritat, cultura, tecnologia, habitatge, economia, conviure, esports i medi ambient.
El Casal Lambda és un centre associatiu sense ànim de lucre que té com a objectiu la normalització del fet homosexual.
Des de 1976 ofereix a gais i lesbianes un espai de trobada i orientació, i disposa d'un centre d'informació i documentació sobre sexualitat dirigit a professionals i investigadors.
El Casal Lambda porta a terme un important treball de projecció social amb les seves activitats culturals i el treball continuat de sensibilització envers les institucions públiques, els partits polítics i el conjunt de la societat.
La Meva Salut (LMS) és un espai digital personal, de consulta i de relació, que permet a la ciutadania disposar de la seva informació personal de salut i d'altres serveis en línia per fer tràmits, consultes i tenir cura de la seva salut.
L'assetjament sexual virtual o "sextorsió", com hem dit, és el resultat de la utilització de les xarxes socials i d'altres mitjans de contacte a distància amb intencions d'abús sexual.
És el fet d'enviar fotografies o vídeos de contingut sexual o eròtic a través del mòbil.
Sí, perquè altre cop ens trobem que poden haver-hi adults o joves amb males intencions.
Molts cops es tracta d'exparelles o d'amics que actuen per despit o diversió.
Les possibles conseqüències poden ser fatals per al noi o la noia que ha enviat el missatge.
Evita enviar imatges personals, teves o dels amics, a través del mòbil.
Si la fotografia et podria avergonyir i que qualsevol imatge es pot manipular.
Reflexiona sobre les conseqüències que podria tenir si s'escampés per la xarxa.
Desconfia de l'aparent discreció de les persones que puguin rebre aquesta fotografia, vídeo o informació, ja que a la vida les situacions canvien i les relacions entre els amics també.
Enviar fotografies de contingut sexual sense el consentiment de la persona que hi apareix.
No creguis que ets més o menys avançat o modern en temes digitals pel fet de participar en aquesta mena de jocs.
No cedeixis davant la pressió dels companys.
De vegades, no es percep el perill real dels riscos i es fan accions només per contradir el que et diuen, competir o demostrar als companys una valentia mal entesa i, al final, se n'acaba sortint perjudicat.
És un autoretrat, ni més ni menys.
En si no és perillós, però comença a ser-ho quan la fotografia es pren després de tenir relacions sexuals i es comparteix ràpidament a la xarxa a través de diferents aplicacions.
Es pot sol·licitar la prova de forma confidencial, voluntària i gratuïta al teu centre d'atenció primària o ASSIR.
També pots anar als centres de prevenció i control de les infeccions de transmissió sexual, farmàcies i algunes ONG d'ajut a la prevenció de la sida.
Quan es fa la prova, es pot resoldre qualsevol dubte, rebre recolzament i orientació amb totes les garanties de confidencialitat del resultat.
Col·legi oficial de farmacèutics de Barcelona
Col·legi oficial de farmacèutics de Girona
Col·legi oficial de farmacèutics de Lleida
Col·legi oficial de farmacèutics de Tarragona
Associació ciutadana antisida de Catalunya (ACASC - Barcelona)
Punt d'informació de salut jove (L'Hospitalet)
Associació ciutadana antisida Girona
Associació comunitària antisida Baix Empordà
Associació comunitària de salut sexual del Camp de Tarragona
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, us informem que les vostres dades personals seran recollides, incorporades i tractades en un fitxer automatitzat anomenat "Trameses d'informació i inscripcions del gencat", la finalitat del qual és facilitar als ciutadans i ciutadanes, a través del web gencat, l'accés a la informació, la recepció de publicacions puntuals o periòdiques, i la gestió de les seves dades quan desitgin participar en esdeveniments o cursos.
L'òrgan responsable del fitxer és la Direcció General d'Atenció Ciutadana i l'adreça on la persona interessada pot exercir els drets d'accés, rectificació, cancel•lació i oposició és Via Laietana, 14, 3r, 08003 Barcelona.
Aquest és un servei de consultes sobre sexualitat.
Per a temes de salut urgents, és millor que truqueu o us dirigiu al vostre centre de Salut.
Les respostes us arribaran en un termini de 24 hores.
Per confidencialitat, els vostres correus són esborrats.
Si considereu que la resposta no ha estat satisfactòria o completa, no dubteu en tornar-nos a escriure demanant més informació.
ASSEGUREU-VOS D'ESCRIURE CORRECTAMENT EL VOSTRE CORREU
Moltes gràcies per confiar en el nostre equip.
Quan es parla de "primera vegada" ens referim normalment, al primer cop que es té una relació sexual amb penetració.
Això no vol dir que les altres "primeres vegades" (la de tocar-vos, la de veure-us despullats, el primer orgasme, etc.) no tinguin també molta importància.
En tot cas, la primera vegada que realitzeu l'acte sexual amb penetració té un significat especial.
Cada persona ha de ser capaç de decidir com, amb qui i en quin moment vol començar a tenir relacions sexuals amb penetració.
De la mateixa manera, teniu el dret de decidir quin tipus de pràctiques sexuals voleu experimentar.
És freqüent percebre certa pressió per part del grup o de la parella, però és important que siguis tu mateix o tu mateixa qui acabi decidint.
Et pots trobar amb algunes situacions com aquestes, davant les quals et proposem algunes respostes:
No hi ha un mateix moment per a tothom.
Es comença quan tu sents que ho vols, que ho desitges i et sents preparat o preparada.
Tothom, nois i noies, esteu nerviosos i us sentiu insegurs la primera vegada.
Però no es tracta d'un concurs; mostrar interès i afecte a la vostra parella és el comportament més aconsellable davant d'aquesta situació.
No és greu si no s'és gaire hàbil; és més important el sentiment i l'emoció que es genera entre vosaltres.
Penseu que mai és com a les pel·lícules i que, en definitiva, estar a l'altura de la situació és gaudir i fer gaudir del moment a la vostra parella.
És bàsic que abans de la primera vegada pensis quin mètode anticonceptiu utilitzareu.
La primera vegada pots quedar embarassada i, a més a més, la por a l'embaràs pot augmentar l'angoixa i la desconfiança entre vosaltres.
Un noi o una noia que es protegeix d'un embaràs i/o d'una infecció de transmissió sexual demostra tenir maduresa.
La primera vegada no sempre s'arriba a l'orgasme.
La inexperiència, l'emoció i una certa por fan que molt sovint no es tingui l'orgasme somiat.
El trencament de l'himen de la noia de vegades pot ser molest, però no ha de ser traumàtic.
La confiança, la tendresa i l'afecte ajuden a aconseguir la relaxació i que les possibles molèsties passin a un segon terme.
En les primeres relacions molt sovint els sentiments són contradictoris i no coincideixen amb les nostres expectatives.
Però sí que normalment la primera vegada és una font de sentiments i d'emocions especials.
Si tens algun dubte que et preocupi, parla'n amb la teva parella o amb algú de confiança o consulta-ho amb un/a professional.
No és bo quedar-t'ho només per a tu.
És una imatge, pel·lícula, representació o un escrit de contingut sexual explícit amb l'objectiu d'excitar.
L'objectiu de la pornografia NO és l'aprenentatge en conducta sexual, sinó l'excitació i per això s'apropa més a la fantasia que a la realitat.
Així doncs en una fantasia o en una escena porno, tu pots tenir un cos perfecte, fer postures acrobàtiques sense trencar-te, tenir orgasmes simultanis amb la parella, durar el temps que vulguis i tot a on la teva imaginació pugui arribar, i això en la realitat no sol passar.
Pensar que una fantasia o una escena porno la pots fer realitat et pot generar pressió i frustració al voltant de la mateixa sexualitat, i sobretot quan estem tenint els primers contactes sexuals.
També pot ser causa d'ejaculació precoç, falta de desig sexual, problemes d'erecció, d'orgasme, vaginisme (dificultat en la penetració), pràctiques sexuals no consentides,...
El plaer sexual és molt més que una escena de porno, té a veure amb sensacions corporals, amb la connexió sexual amb l'altre, amb com et sents en aquell moment i inclús en com reaccioneu quan fins i tot el sexe no ha sortit com tu volies.
Pensa que quan ens relacionem, som persones amb sentiments, desitjos, necessitats i inseguretats, i això mai surt en una escena pornogràfica, com tampoc apareix l'erotisme, la seducció i la comunicació basada en el respecte, que tan importants són en les relacions sexuals.
Un altre aspecte poc educatiu del porno és al tracte que es fa al rol de gènere.
La dona és vista com un objecte sexual i la relació sexual prioritza el desig sexual del rol masculí per sobre del femení, focalitzant la conducta sexual en els genitals.
La majoria del gènere pornogràfic només està enfocat amb el binarisme del rol masculí i femení i deixa al marge les altres configuracions sexuals.
A banda d'això, independentment del gènere, s'haurien de reconsiderar les idees sobre la llibertat, la sexualitat, l'equitat i el plaer.
L'objectiu de la pornografia és aconseguir que et puguis excitar, i és per això que hi ha una gran varietat d'escenes pornogràfiques per poder arribar a un ampli públic i es poden trobar escenes amb molta agressivitat i violència de gènere.
La pornografia és un gran negoci.
El problema és que si t'acostumes a visualitzar pornografia per excitar-te, pot ser que a la llarga et costi excitar-te amb la teva imaginació, recordant una escena sexual que hagis viscut o en el moment en què tens una trobada sexual real.
Saps que hi ha una relació entre les modes depilatòries femenines i l'agument de consum de pornografia?
El cibersexe o sexe virtual és una forma de practicar sexe en què dues persones o més, connectades a través d'una xarxa informàtica, s'envien missatges amb contingut clarament eròtic.
Els participants imaginen i simulen situacions sexuals.
Aquesta pràctica en excés limita la relació a un entorn imaginari, mentre el teu entorn d'amics, família, etc., passa desapercebut al teu costat.
A la llarga podria haver-hi perill d'aïllament.
Actualment l'utilitzen aquelles persones que practiquen jocs sexuals a distància.
Són plataformes per quedar en línia, ja sigui per anar a una festa, trobar parella o senzillament lligar i mantenir relacions sexuals.
No us cregueu tot el que trobeu en aquestes app.
Vigileu amb les dades que proporcioneu, ja que poden permetre identificar o comprometre la identitat, localització i seguretat de qui es connecta.
Moltes vegades hi entren persones amb més edat que es fan passar per joves, que tenen més autoritat i us poden manipular.
Cal tenir en compte que la xarxa permet presentar identitats que no són del tot certes.
Sovint es troben personatges ideals: sense complexos, aduladors, segurs i comprensius, però tot pot ser un engany.
El fet de desconèixer la realitat de l'altra persona pot causar, entre d'altres, casos greus d'abusos a menors d'edat.
A internet pots trobar-hi de tot.
Cal que sàpigues seleccionar allò que busques.
La majoria de les drogues (alcohol, pastilles, porros, cocaïna...) alteren la percepció (perds el control i el poder de decisió) i, per tant, hi ha un major risc de fer sexe imposat (fer sexe sense ni tan sols saber que en fas) que comporti un embaràs o el contagi d'infeccions de transmissió sexual.
La majoria de les drogues (pastilles, porros, cocaïna...) alteren les percepcions i, per tant, hi ha un major risc de sexe imposat, embaràs o contagi d'infeccions de transmissió sexual.
Algunes persones comenten que certes drogues són afrodisíaques i augmenten el plaer sexual.
És possible que en alguna circumstància sigui així però, en general, dificulten les relacions sexuals perquè afavoreixen la pèrdua de llibertat per expressar els nostres desitjos.
Amb el temps les drogues poden originar dificultats sexuals, com la manca d' orgasme o la manca d'erecció.
L'alcohol és un depressor del sistema nerviós i, per tant, pot dificultar qualsevol funció que aquest sistema regula, com ara l'orgasme.
Cal tenir en compte que l'orgasme es compon d'una sèrie de sensacions que regula i governa cervell.
Què em pot passar si tinc relacions sexuals sota l'efecte de les drogues?
És una funda de poliuretà suau i flexible, que s'adapta perfectament a la vagina.
Té dues anelles, una és més petita i flexible per poder introduir-lo a la vagina,
i l'altra resta a l'exterior, per on s'introdueix el penis.
L'anella petita es flexiona i es col·loca amb els dits dins de la vagina,
ben al fons, mentre que l'anella més gran queda per fora dels genitals.
Aquesta funda es posa fàcilment i no depèn de l'erecció del noi,
per tant es pot posar abans d'iniciar les relacions sexuals
i no és necessari retirar-la immediatament després de l' orgasme.
Un cop retirat el preservatiu, comprova que no s'ha trencat.
El preservatiu s'utilitza una sola vegada i es llença a les escombraries, mai al vàter.
Recorda no utilitzar mai dues vegades el mateix preservatiu
El preservatiu és una funda de làtex que recobreix el penis formant així una barrera que impedeix que el semen entri dins de la vagina.
Si no l'has utilitzat mai,i perquè et trobis més còmode, pots assajar de posar-te'l tot sol.
Sigui com sigui, cal seguir els passos següents:
Pressiona per expulsar-ne l'aire i desenrotlla'l al llarg del penis, que ha d'estar en erecció.
Continua desenrotllant el preservatiu fins a la base del penis.
Deixa un espai a la punta del preservatiu per al semen.
Després de l' ejaculació i quan encara hi ha erecció, subjecta el preservatiu per la base i retira el penis de la vagina amb cura.
Un cop retirat el preservatiu, fes-hi un nus, per comprovar que no s'ha trencat.
[Vegeu la contracepció d'urgència ]
Llença el preservatiu a les escombraries, mai al WC.
Utilitzem Cookies pròpies i de tercers per a personalitzar el contingut de la web, proporcionar anuncis més rellevants per a vostè i els seus interessos així com per a analitzar el nostre trànsit.
També compartim informació sobre com vostè utilitza el nostre lloc web amb els nostres socis d'analítica.
A continuació, pot acceptar totes les Cookies clicant el botó "Accepto" o configurar o rebutjar el seu ús clicant
Reforcem el nostre sistema d'atenció empresarial via xat per resoldre tots els teus dubtes a l'instant.
Explica'ns què et ronda pel cap i t'atendrem via videoconferència.
Tens un projecte amb nosaltres?
Continuem treballant per a tu amb un account manager personalitzat.
Reforcem els nostres canals telemàtics i activem nous serveis a les empreses durant el període d'emergència sanitària.
ACCIÓ és activa en la participació en projectes europeus.
ACCIÓ coordina la xarxa Enterprise Europe Network a Catalunya.